Diari Oficial de la Generalitat Valenciana


Sumari del DOGV 9958, del 16-10-2024 (2024/10756)

ACORD de 15 d'octubre de 2024, del Consell, pel qual s'autoritza una anul·lació de crèdit en els capítols 2 i 7 del programa 542M00 “MRR. Transformació Digital i Tecnològica” per import de 5.252.268 euros, (Expedient 06.043/24 I Part).
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9958

Data del DOGV
:   16-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10678

CVE
:   TYGU-Q-3573-67700

Data del document
:   15-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Per Resolució de la Secretaria d'Estat de Digitalització i Intel·ligència Artificial, de 27 de Juliol de 2023, s'autoritza l'aportació dinerària a les Comunitats Autònomes i la Ciutat de Ceuta, per a l'execució dels projectes emmarcats en el Programa de Xarxes Territorials d'Especialització Tecnològica en el marc del Pla de Recuperació, Transformació i Resiliència - finançat per la Unió Europea- Next Generation EU, corresponent a la Comunitat Valenciana un import de 3.896.467 euros, dins del Component 13 Inversió 1 “Impuls a la PIME. Emprenedoria” projecte Techfalab.

Igualment, per Resolució de la Secretaria d'Estat de Digitalització i Intel·ligència Artificial, de13 de juny de 2023, s'autoritza l'aportació dinerària a les Comunitats Autònomes participants, per a l'execució dels projectes emmarcats en el Programa de Xarxes Territorials d'Especialització Tecnològica en el marc del Pla de Recuperació, Transformació i Resiliència - finançat per la Unió Europea- Next Generation EU, corresponent a la Comunitat Valenciana un import de 5.442.200 euros, dins del Component 12 Inversió 1 “Espais de dades sectorials” projecte Xarxa de Hubs en Intel·ligència Artificial, i 8.557.500 euros. dins del Component 16 Inversió 1” Estratègia Nacional d'Intel·ligència Artificial” projecte Xarxa de Hubs en Intel·ligència Artificial.

En tots els casos, les actuacions que es duguen a terme es destinaran a finançar el 75% del pressupost total del projecte, per la qual cosa el 25% restant es considera aportació condicionada, que en el cas del Component 13 Inversió 1, aporta la Generalitat Valenciana, i en el cas del Component  12 Inversió 1 i del Component 16 Inversió 1, aporten els beneficiaris de les subvencions concedides per la Generalitat Valenciana.

Estos ingressos figuren estimats en el pressupost inicial per a l'exercici 2024, en el programa 542M00 “MRR. Transformació Digital i Tecnològica”, no obstant això  en l'elaboració del pressupost es van incloure com a ingressos 100% afectes, sense tindre en compte, que una part era aportació condicionada. Per això, mitjançant esta modificació pressupostària es planteja la seua regularització de la manera següent:

-Anul·lació de crèdit d'ingressos i despeses en el capítol 2 del programa 542M00 “MRR. Transformació Digital i Tecnològica”, codi de fons MR23000001 per import d'1.298.893 euros.

- Anul·lació de crèdit d'ingressos i despeses en la línia de subvenció de concurrència competitiva S147 “Projecte RETECH Xarxa de Hubs en Intel·ligència Artificial Component 12” del capítol 7 del programa 542M00, codi de fons MR23000002 per import d'1.814.000 euros, així com anulació de crèdit d'ingressos i despeses en la línia de subvenció de concurrència competitiva S1470 “Projecte RETECH Xarxa de Hubs en Intel·ligència Artificial Component 16” del capítol 7 del programa 542M00, codi de fons MR23000003 per import de 2.139.375 euros.

A este efecte i en virtut del qual es disposa en els articles 44 i 50 de la Llei 1/2015 d'hisenda pública, sector públic instrumental i subvencions, i en els articles 21 i 23 de la Llei 8/2023 de 27 de desembre de pressupostos de la Generalitat per a l'exercici 2024, a proposta de la Conselleria d'Hisenda, Economia i Administració Pública, el Consell, prèvia deliberació

ACORDA

*Primer*

Autoritzar una anul·lació de crèdit, en el pressupost d'ingressos, en l'aplicació 70536 Transferència Estat. Assumptes Econòmics i Transformació Digital MRR, per import de 5.252.268 euros, amb els codis de fons i pels imports que es detallen a continuació:

|  |  |  |
| --- | --- | --- |
| *Aplicació pressupostària* | *Codi de fons* | *Import* |
| P26074868YR21462 I.70445 | MR23000001 | 1.298.893 |
| W47589326KD53560 I.70488 | MR23000002 | 1.814.000 |
| A53756242CH51503 I.70420 | MR23000003 | 2.139.375 |
| Total | | 5.252.268 |

  

*Segon*

Autoritzar una anul·lació de crèdit, en el pressupost de despeses, en els capítols 2 i 7, del programa pressupostari 542M00 “MRR. Transformació Digital i Tecnològica”, per import de 5.252.268 euros, en les aplicacions pressupostàries, amb els codis de fons i pels imports que es detallen a continuació:

|  |  |  |
| --- | --- | --- |
| *Aplicació pressupostària* | *Codi de fons* | *Import* |
| V75634182ZL83631 G.542M00.2 | MR23000001 | 1.298.893 |
| N85236148ZM67353 G.542M00.7 | MR23000002 | 1.814.000 |
| W71184057DD14705 G.542M00.7 | MR23000003 | 2.139.375 |
| Total | | 5.252.268 |

  

*Tercer*

A conseqüència de l'import anul·lat, es minoren les línies de subvenció S1471 i S1470 del capítol 7 del programa 542M00 “MRR. Transformació Digital i Tecnològica”, amb el següent detall:

|  |  |  |  |  |  |
| --- | --- | --- | --- | --- | --- |
| *Cód.* | *Denominació* |  | *Dotació anterior* | *Modificació* | *Dotació modificada* |
| S1471 | Projecte RETECH Xarxa de Hubs en Intel·ligència Artificial Component 12 | Aportació GV |  |  |  |
| No condicionada | 0 | 0 | 0 |
| Condicionada | 0 | 0 | 0 |
| Aportació externa |  |  |  |
| 701.94 T.Estat Á.Assumptes Econòmics i Transf. Digital. MRR | 7.256.000 | -1.814.000 | 5.442.000 |
| Total | 7.256.000 | -1.814.000 | 5.442.000 |

  

|  |  |  |  |  |  |
| --- | --- | --- | --- | --- | --- |
| *Cod.* | *Denominació* |  | *Dotació anterior* | *Modificació* | *Dotació modificada* |
| S1470 | Projecte RETECH Xarxa de Hubs en Intel·ligència Artificial Component 16 | Aportació G.V. |  |  |  |
| No Condicionada | 0 | 0 | 0 |
| Condicionada | 0 | 0 | 0 |
| Aportació externa |  |  |  |
| 701.94 T. Estat Á. Assumptes Econòmics i Transf. Digital. MRR | 8.557.500 | -2.139.375 | 6.418.125 |
| Total | 8.557.500 | -2.139.375 | 6.418.125 |

  

*Quart*

A conseqüència de l'import anul·lat es modifica en la FP3 del programa 542M00, les dades relatives a l'aplicació d'ingressos 701.94, quedant establits en els termes següents:

|  |  |  |  |  |  |
| --- | --- | --- | --- | --- | --- |
| *Codi.*  *ingrés* | *Fons* | *Origen / Destinació del finançament* | *Cap.* | *Línia* | *Import* |
| 701.94 |  | T. Estat Á. Assumptes Econòmics i Transf. Digital. MRR |  |  | 14.683.519 |
|  | MR23000001 | C.13.I01 Impuls a la PIME. Emprenedoria | 2 |  | 3.896.467 |
|  | MR23000002 | C.12.I01 Espais de dades sectorials | 7 | S1471 | 5.442.200 |
|  | MR23000003 | C.16.I01 Estratègia Nacional d'Intel·ligència Artificial | 7 | S1470 | 6.418.125 |

  
  

València, 15 d'octubre de 2024

Susana Camarero Benítez

Consellera secretària